Diari Oficial de la Generalitat Valenciana


Sumari del DOGV 9140, del 02-08-2021 (2021/8302)

RESOLUCIÓ de 28 de juliol de 2021, del conseller d'Educació, Cultura i Esport, per la qual es proveeix, pel sistema de lliure designació, el lloc de treball anunciat en la convocatòria 72/2021, de 14 de maig, de 2021.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8302


Data del document
:   28-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 28 de juliol de 2021, del conseller d'Educació, Cultura i Esport, per la qual es proveeix, pel sistema de lliure designació, el lloc de treball anunciat en la convocatòria 72/2021, de 14 de maig, de 2021. [2021/8302]  
Vista la Resolució de 14 de maig de 2021, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball de naturalesa funcionarial en la Conselleria d'Educació, Cultura i Esport, convocatòria 72/2021 (DOGV 9086, 18.05.2021).  
Vistos els informes preceptius i vinculants de data 10 de juny de 2021, emesos per la Direcció General de Funció Pública, sobre el compliment dels requisits de participació de les persones interessades per a la provisió corresponent a aquesta convocatòria 72/2021, pel procediment de lliure designació, dels llocs de treball: 23628, subdirector/a general del Llibre, Arxiu i Biblioteques i núm. 27527, cap de servei de Promoció.  
Vist l'informe favorable emés en data 14 de juny de 2021 per la directora general de Cultura i Patrimoni per a la provisió del lloc número 23498, subdirector/a general del Llibre, Arxius i Bibloteques, corresponent a l'esmentada convocatòria número 72/2021, en el qual es considera que, la persona candidata presentada, Mauro Guillen Grech, compleix els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Conselleria d'Educació, Cultura i Esport, resulta idònia per a l'adjudicació del lloc oferit amb caràcter definitiu.  
  
Vist l'informe fiscal de conformitat de la Intervenció Delegada en aquesta conselleria.  
De conformitat amb el que disposen la base quarta de la resolució de la convocatòria esmentada, així com els articles 110 i 115 de la Llei 4/2021, de 16 d'abril, de la Generalitat, de la funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590), resolc:  
  
Primer  
Nomenar Mauro Guillen Grech, funcionari de carrera del cos superior tècnic d'administració general de l'Administració de la Generalitat, grup A1-01, DNI \*\*\*4402\*\* subdirector general del Llibre, Arxius i Biblioteques, adscrit a la Direcció General de Cultura i Patrimoni, lloc de treball número 23156, sector indistint/docent, grup A1, complement de destinació 30 i complement específic E050.  
  
Segon  
Declarar deserta la provisió del lloc de treball núm. 27234, cap del Servei de Promoció, sector indistint/docent, grup A1, complement de destinació 28 i complement específic E050.  
  
Tercer. Cessament i presa de possessió  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.   
La presa de possessió en la nova destinació es produirà l'endemà de la publicació d'aquesta resolució en el Diari Oficial de la Generalitat Valenciana.  
La publicació d'aquesta resolució produirà els efectes de notificació, conformement amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de ser notificada, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció on tinga la persona demandant el seu domicili, en el termini de dos mesos comptats a partir de l'endemà de ser notificada. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 28 de juliol de 2021.- El conseller d'Educació, Cultura i Esport: Vicent Marzà i Ibáñez.